OzLabs/hebrew-wiki-articles huggingface dataset:
נוחים רשקובסקי

נוחים רשקובסקי (ברוסית: Нухим Рашковский; 18 באפריל 1946 – 14 במרץ 2023) היה שחמטאי סובייטי ממוצא יהודי.

==ביוגרפיה==
נוחים רשקובסקי נולד בסברדלובסק, ברית המועצות. התחיל להתאמן בשחמט במועדון הפיונירים בסברדלובסק. הוא השתתף באליפות ברית המועצות בשחמט החל משנת 1972 ועד לפירוק ברית המועצות בשנת 1991. התוצאה הטובה ביותר שלו הייתה בשנת 1986, כאשר הוא סיים במקום ה-8.

רשקובסקי היה אלוף רוסיה הסובייטית פעמיים – בשנת 1974 ובשנת 1976.

בשנת 1976 הוענקה לו דרגת אמן בינלאומי ובשנת 1980 דרגת רב אמן.

רשקובסקי כמעט ולא השתתף בתחרויות בינלאומיות. בשנת 1979 הוא זכה במקום הראשון בתחרות בינלאומית בסוצ'י, בשנת 1987 הוא זכה במקום השני בתחרות שנערכה ביוגוסלביה ובשנת 1988 במקום השני בסטוקהולם.

בשנת 2007 זכה באליפות אירופה בשחמט לסניורים. גם בשנותיו האחרונות הוא המשיך להשתתף בתחרויות והיה מאמן-שחקן של מועדון שחמט של אורל.

רשקובסקי היה מאמנה של נבחרת רוסיה במספר אולימפיאדות.

נפטר ב-14 במרץ 2023.

==קישורים חיצוניים==

==ביאורים==

קטגוריה:רבי-אמנים
קטגוריה:שחמטאים יהודים סובייטים
קטגוריה:סובייטים שנולדו ב-1946
קטגוריה:רוסים שנפטרו ב-2023
ג'ייקוב ראדר מרכוס

טקסט=
הרב ג'ייקוב ראדר מרכוס (; 5 במרץ 1896 – 14 בנובמבר 1995) היה היסטוריון לתולדות עם ישראל, מחנך, רב רפורמי, ומקים הארכיון היהודי-אמריקאי .

== קורות חייו ==
מרכוס נולד בקונלסוויל וגדל בהאמסטד, פנסילבניה, ארצות הברית למשפחה יהודית מסורתית. הוא החל להתעניין ביהדות רפורמית בגיל 15, כאשר החל ללמוד לקראת לימודי רבנות בהיברו יוניון קולג' (HUC), בסינסינטי, אוהיו.

במהלך מלחמת העולם הראשונה, שירת שנתיים בצבא האמריקאי ולאחריהן חזר להשלים את לימודיו בסינסינטי.

בשנת 1920, קיבל הסמכה רבנית והתקבל לסגל המרצים בהיברו יוניון קולג', שם לימד היסטוריה מקראית.

בשנת 1922 החל מרכוס ללמוד תולדות ישראל בברלין עם יצחק משה אלבוגן שהעניק לו בשנת 1925 את תואר דוקטור לפילוסופיה. באותה השנה, נישא מרכוס לאנטונט ברודי בפריס.

בשנת 1926, לאחר שנת לימודים מקוצרת באוניברסיטה העברית, חזר מרכוס להיברו יוניון קולג', שם שימש כמרצה עד לשנת 1995.

בשנת 1959 קיבל תואר פרופסור ע"ש אדולף אוקס לתולדות העם היהודי-אמריקאי.

בשנת 1965 התמנה ליושב ראש מכון מילטון והאטי כץ לתולדות העם היהודי-אמריקאי בהיברו יוניון קולג'.

מרכוס הקדיש את רוב עבודתו ההיסטורית לאחר מלחמת העולם השנייה לחקר תולדות העם היהודי-אמריקאי וייסד בשנת 1947 את הארכיון היהודי-האמריקאי בסינסינטי בקמפוס ההיברו יוניון קולג'. מרכוס נודע בעיקר בשל עבודתו המפורסמת בנושא תולדות יהודי אירופה בימי הביניים. ספרו '"היהודי בעולם ימי הביניים ספר מקור 315–1791", ראה אור לראשונה בשנת 1938<ref dir="ltr"></ref>.

נפטר ב-14 בנובמבר 1995 בסינסינטי, אוהיו, ארצות הברית, בגיל 99.

== רשימת ספרים שכתב או השתתף בכתיבתם<ref dir="ltr" name="psu"></ref> ==
* מבוא לתולדות יהדות אמריקה בתקופת ראשיתה, הוצאת ספרים ע"ש י"ל מאגנס, האוניברסיטה העברית בירושלים, 1971, 

== לקריאה נוספת ==

== קישורים חיצוניים ==
* 
* 
* [http://americanjewisharchives.org/about/marcus.php הביוגרפיה של מרכוס מתוך AJA]
* [http://homesteadhebrews.com/articles/from-hooligan-to-historian/ על ילדותו של יעקב רדאר מרכוס בהומסטד פנסילבניה]
* [https://babel.hathitrust.org/cgi/pt?id=mdp.39015046330851;view=1up;seq=1 The Jew in the medieval world, a source book, 315-1791, ספרו של מרקוס]
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:רבנים רפורמים אמריקאים
קטגוריה:סגל היברו יוניון קולג'
קטגוריה:נדבנים יהודים אמריקאים
קטגוריה:מנהיגים דתיים באוהיו
קטגוריה:בוגרי היברו יוניון קולג'
קטגוריה:חוקרי יהדות ארצות הברית
קטגוריה:אמריקאים שנולדו ב-1896
קטגוריה:אמריקאים שנפטרו ב-1995
לנה רוסובסקי

לנה רוסובסקי (נולדה ב-29 בדצמבר 1981) היא עיתונאית ומגישת רדיו, יזמית ופעילה חברתית, ופמיניסטית ישראלית.

== ביוגרפיה ==
נולדה בברית המועצות לשעבר בפושקינו, כ־30 ק"מ ממוסקבה, לזוג הורים מהנדסים.

בשנת 1991, בעקבות אנטישמיות, עלתה משפחתה לישראל כחלק מגל העלייה מברית המועצות לשעבר בשנות ה-90. למדה תואר ראשון בתוכנית מצטיינים "מדעי החיים והרפואה" באוניברסיטת תל אביב ותואר שני בהצטיינות בלימודי נשים ומגדר בפקולטה למדעי הרוח באוניברסיטת תל אביב. עבדה בתעשייה הפארמצבטית ובביוטק הישראלי בניהול ניסויים קליניים. בהמשך החלה לעסוק גם בעיתונות ויזמות חברתית.

== פעילות חברתית ==
ב-2014 רוסובסקי הקימה את קבוצת הפייסבוק "רוסיות בלי חוש הומור וחבריהן" המונה יותר מ-45 אלף חברים ועוסקת בחוויותיהם של ישראלים בני דור הראשון והשני לעליית שנות התשעים מברית המועצות לשעבר ובפמיניזם.

ב-2016 הייתה בין יוזמות הפאנל על יוצאות ברית המועצות בכנס שדרות. ב-2017 יזמה והוציאה לפועל פרויקט "בולטאי" המחבר בעזרת חילופי שפות את העלייה החדשה מרוסיה ומדינות פוסט סובייטיות לבני עליית שנות ה-90 הצעירים.
במקביל החלה לדבר, להרצות ולכתוב בנושאי דוברי רוסית, מגדר ומאבקים חברתיים.

מקדמת סוגיות הקשורות לדוברי רוסית בישראל ולפמיניזם בכנסת, במגזר השלישי, באקדמיה ובתקשורת הישראלית על מנת שיהיו חלק אינהרנטי מסדר היום הציבורי והפמיניסטי בישראל. מנחה ואורחת קבועה בפאנלים ובפורומי חשיבה של ארגוני החברה האזרחית ויועצת לעמותות מגזר שלישי בנושאים הקשורים לגיוון חברתי.

הייתה רכזת תעסוקה ויחסי ציבור בהתנדבות בעמותת "צ'טנה" (Chetana Women's Skill Development Program) בנפאל ומנהלת ומפתחת שותפה, "מרחב משלנו", סדרת מפגשים בנושאים של צדק חברתי ופעילות חברתית, בחוג ללימודי נשים ומגדר באוניברסיטת תל אביב.

במהלך אוקטובר 2019, בעקבות "יום העלייה", החל בקבוצת הפייסבוק פרויקט "סיפור העלייה שלי" במסגרתו שיתפו מאות נשים וגברים זכרונות אישיים מחוויות העלייה לישראל בילדותן ונעוריהן, בעיקר בשנות ה-90. בימים אלה עובדת לנה על איגוד הסיפורים לממואר תיעודי, שיראה אור בדפוס.
== קריירה עיתונאית ==
בינואר 2017 הצטרפה לתאגיד השידור הישראלי לחטיבת הרדיו כמגישה ועורכת בתחנת "כאן רק"ע" בשפה הרוסית בתחנת הרדיו כאן תרבות. מגישה ועורכת מספר תוכניות רדיו בעברית וברוסית בתחומי חברה ותרבות ביניהם תוכנית "הדירוג".
בספטמבר 2020 החלה לכתוב במסוף גלריה של הארץ

== קישורים חיצוניים ==

* [https://www.kan.org.il/radio/program.aspx/?progid=1315 Два в одном | שניים באחד, כל הפרקים להאזנה], באתר כאן תאגיד השידור הישראלי
* [https://www.supersonas.com/personas/לנה-רוסובסקי הפרופיל של לנה רוסובסקי], באתר סופרסונס
* [https://www.kan.org.il/radio/program.aspx?progId=1469 הדירוג | הדירוג, כל הפרקים להאזנה], באתר כאן תרבות השידור הישראלי

== הערות שוליים ==

קטגוריה:עיתונאיות ישראליות
קטגוריה:עיתונאים ישראלים
קטגוריה:סגל תאגיד השידור הישראלי - שידורי הרדיו
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:פמיניסטיות ישראליות
קטגוריה:פמיניסטים ישראלים
קטגוריה:יזמות חברתיות ישראליות
קטגוריה:יזמים חברתיים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:ישראליות שנולדו ב-1981
קטגוריה:ישראלים שנולדו ב-1981
מייקל קייג'

מייקל ג'רום קייג (באנגלית: Michael Jerome Cage; נולד ב-28 בינואר 1962) הוא כדורסלן עבר אמריקאי בליגת ה-NBA, וכיום שדרן עבור אוקלהומה סיטי ת'אנדר.

קייג', פאוור פורוורד וסנטר בגובה 2.06 מטר ששיחק באוניברסיטת המדינה של סן דייגו, הוא מלך הריבאונדים והשני ברשימת הקלעים הגדולים בתולדות קבוצת הכדורסל של האוניברסיטה. הוא היה הבחירה ה-14 בדראפט ה-NBA של שנת 1984. הוא שיחק 15 עונות ב-NBA (בשנים 1984–2000) במדי חמש קבוצות: לוס אנג'לס קליפרס, סיאטל סופרסוניקס, קליבלנד קאבלירס, פילדלפיה 76' וניו ג'רזי נטס.

בשנת 1988, כשחקן הקליפרס, הוביל את הליגה בריבאונדים, עם ממוצע של 13.0 למשחק. הוא התחרה על התואר עם צ'ארלס אוקלי, ששיחק בשיקגו בולס באותה תקופה. על קייג' היה להשיג 28 ריבאונדים במשחק האחרון של העונה על מנת לעקוף את אוקלי ולזכות בתואר. הוא סיים את אותו משחק עם 30 ריבאונדים.

הוא מחזיק בממוצעים של 7.3 נקודות ו-7.6 ריבאונדים למשחק לאורך הקריירה שלו.

קייג' החזיק בשיא ניסיונות הקליעה משלוש מבלי לקלוע (0–25) עד שזאזה פאצ'וליה הגיע ל-0–26 במהלך עונת 2017/2018.

לקייג' ולאשתו ג'ודי שלושה ילדים. לאחרונה נבחר לחבר היכל התהילה של ארקנסו. בתו הבכורה, אלקסיס, היא שחקנית כדורעף בקבוצת הכדורעף של אוניברסיטת המדינה של סן דייגו.

ב-17 בספטמבר 2014, הכריזה אוקלהומה סיטי ת'אנדר שקייג' יצטרף לצוות הפרשנים שלהם, במקום גראנט לונג.

== קישורים חיצוניים ==

== הערות שוליים ==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:פרשני כדורסל אמריקאים
קטגוריה:כדורסלני קליבלנד קאבלירס
קטגוריה:כדורסלני לוס אנג'לס קליפרס
קטגוריה:כדורסלני ניו ג'רזי נטס
קטגוריה:כדורסלני פילדלפיה 76'
קטגוריה:בחירות דראפט של סן דייגו קליפרס
קטגוריה:כדורסלני אוניברסיטת המדינה של סן דייגו
קטגוריה:כדורסלני סיאטל סופרסוניקס
קטגוריה:ארקנסו: כדורסלנים
קטגוריה:אמריקאים שנולדו ב-1962
רולאן ביקוב

רולאן ביקוב (קארדאנובסקי) (ברוסית: Ролан Антонович Быков; בפולנית: Rołan Bykow; 12 בנובמבר 1929 – 6 באוקטובר 1998) היה שחקן ובמאי תיאטרון וקולנוע רוסי וסובייטי יהודי. זכה בפרס ברית המועצות בשנת 1986 ובשנת 1990 הוענק לו תואר האמן העממי של ברית המועצות.

== קורות חיים ==
רולאן ביקוב נולד בקייב במשפחה יהודית. אביו סמיון מויסייביץ' קארדאנובסקי (יהודי מפולין) היה חייל בצבא האדום, ששירת תחת פיקודו של סמיון בודיוני והיה בעל השם הבדוי אנטון ביקוב. אמו אלה סיטנאקובסקי, הייתה שחקנית יהודייה מאוקראינה. את כישרון המשחק ירש מאימו השחקנית ואת החריצות והשאפתנות ירש מאביו. הוריו התגרשו זמן קצר לאחר תחילת נישואיהם ולהם שני בנים שגדלו אצל אמם.

בין השנים 1937–1947 למד בבית ספר במוסקבה בחוג תיאטרון. אז כתב יצירות רבות. הוא הכין מיני-מופעים אותם הציג בחצר בית הספר והזמין את ידידיו ומוריו לצפות בהם. הכישרון הרב שלו התבלט כבר בתקופה זו. עם זאת, הוא לא התקבל לאקדמיה הרוסית לאומנויות התיאטרון גיטיס.

בין השנים 1947–1951 למד בבית הספר הגבוה לתיאטרון שציוקין.

בין השנים 1951–1959 שיחק ושימש כבמאי בתיאטרון הנוער הרוסי, תיאטרון 'הצופה הצעיר'.

בין השנים 1951–1953 פתח רולאן תיאטרון חובבים, והופעת האולפן "אהבה שכזו" הפכה לכרטיס הביקור שלו ולבסוף נתנה לגיטימציה לקיומו של תיאטרון מסוג זה.

בין השנים 1959–1960 שימש ביקוב כמנהל בתיאטרון לנקום בלנינגרד.

== במאי ושחקן קולנוע ==
בשנת 1959 מילא ביקוב את התפקיד הראשי במחזה "המעיל" של ניקולאי גוגול בבימוי אלכסיי באטלוב (אנ'). הסרט עורר תגובות מעורבות בקרב המבקרים.

בין השנים 1960–1990 עבד באולפני מוספילם שם התנסה בתפקיד שחקן ובמאי. סרטו הראשון כבמאי נקרא "שבע מטפלות". סרט זה עסק בפסיכולוגיה של הילד. את רוב כישרונו ניתב רולאן לקולנוע ילדים.

ביקוב היה פעיל מאוד ושיחק ביותר מ-100 סרטי קולנוע ויותר מ-10 סרטים כבמאי. הסרטים המפורסמים ביותר שלו כבמאי: "איבוליט 66" (1966), "תשומת לב, צב" (1969), "דחליל" (1983), וכשחקן: "הקומיסרית" (1967), "אנדרי רובליוב" (1969), "בדיקת בכבישים" (1971). 

הוא לימד בקורסים הנחשבים ביותר לתסריטאים ובמאים.

בין השנים 1986–1990 היה מזכיר האיגוד לאנשי הקולנוע בברית המועצות.

== משפחה ==
243x243pxביקוב היה נשוי במשך 15 שנים ללידיה קניזבה, שחקנית. לא נולדו להם ילדים, אך הם אימצו את הילד אולג. אשתו השנייה היא השחקנית ילנה סנייבה .

רולאן ביקוב נפטר ב-6 באוקטובר 1998 במוסקבה, מסרטן הריאות. הוא נטמן בבית העלמין נובודוויצ'יה.

== קישורים חיצוניים ==

* אתר המציג [http://www.jewage.org/wiki/he/Profile:P1422595796 תמונות המשפחה]
* 

== הערות שוליים  ==

קטגוריה:שחקני תיאטרון יהודים רוסים
קטגוריה:שחקני קולנוע וטלוויזיה יהודים רוסים
קטגוריה:שחקני קולנוע וטלוויזיה סובייטים
קטגוריה:במאי תיאטרון יהודים רוסים
קטגוריה:תסריטאי קולנוע סובייטים
קטגוריה:תסריטאי קולנוע יהודים רוסים
קטגוריה:אישים הקבורים בבית העלמין נובודוויצ'יה
קטגוריה:מקבלי עיטור ההצטיינות למען המולדת
קטגוריה:רוסים שנפטרו מסרטן הריאה
קטגוריה:רוסים שנולדו ב-1929
קטגוריה:סובייטים שנפטרו ב-1998
קטגוריה:רוסים שנפטרו ב-1998
ולדימיר טוקמקוב

ולדימיר טוקמקוב (ברוסית: Владимир Тукмаков; נולד ב-5 במרץ 1946) הוא שחמטאי סובייטי-יהודי-אוקראיני.

==קורות חיים==
ולדימיר טוקמקוב נולד באודסה שבברית המועצות (כיום באוקראינה) והתחיל לשחק שחמט בגיל שבע.

בשנים 1972-1966 טוקמקוב הוביל את נבחרת ברית המועצות לניצחונות באליפות העולם לסטודנטים ובתקופה זו זכה ב-9 מדליות זהב (אישיות וקבוצתיות).

בשנים 1973, 1983 ו-1989 הוא היה חבר בנבחרת ברית המועצות שזכתה באליפות אירופה בשחמט לנבחרות (זכה ב-3 מדליות זהב קבוצתיות ו-2 אישיות).

בשנת 1970 הוא סיים במקום השני בתחרות בינלאומית בבואנוס איירס (זכה רוברט פישר), בשנת 1973 סיים במקום שני בתחרות בינלאומית מדריד (זכה אנטולי קרפוב), בשנת 1974 זכה במקום הראשון בתחרות בינלאומית אמסטרדם, בשנת 1978 סיים במקום הראשון בתחרות בינלאומית בווילנה, בשנת 1982 סיים במקום שני בתחרות בינלאומית בירוואן (זכה ארתור יוסופוב), בשנת 1990 חלק מקום ראשון בתחרות בינלאומית באמסטרדם, במשותף עם יהודית פולגאר. בשנת 1988 בתחרות שחמט מהיר בספרד הוא חלק מקום ראשון עם אנטולי קרפוב.

טוקמקוב השתתף מספר פעמים באליפות ברית המועצות בשחמט וסיים במקום השני ב-1970 (זכה ויקטור קורצ'נוי), 1972 (זכה מיכאל טל) ובשנת 1983 (זכה אנטולי קרפוב).

טוקמקוב היה מאמן נבחרת אוקראינה בשנים 2011-2004 בתקופה זו היא זכתה פעמיים באולימפיאדת השחמט ובשנת 2009 סיימה שלישית באליפות העולם.

== קבלת דרגות בינלאומיות ==
* 1970 - אמן בינלאומי
* 1972 - רב-אמן.

== ולדימיר טוקמקוב באולימפיאדת השחמט ==
בשנת 1984 השתתף טוקמקוב באולימפיאדת שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1984||4 || ברית המועצות || 2550 ||7 מ-10||5+ 4= 1-||70.0|| 1 קבוצתי, 7 אישי
|}

==קישורים חיצוניים==

* [http://reporter.com.ua/interviews/145/ ריאיון עם טוקמקוב] (ברוסית)

==הערות שוליים==

קטגוריה:רבי-אמנים יהודים
קטגוריה:שחמטאים יהודים סובייטים
קטגוריה:שחמטאים יהודים אוקראינים
קטגוריה:מאמני שחמט יהודים
קטגוריה:סובייטים שנולדו ב-1946
הסנאט הירדני

הסנאט הירדני הוא הבית העליון של הפרלמנט של ירדן. חברי הסנאט ממונים על ידי מלך ירדן ובידו גם לפטרם.

ישיבות הסנאט מתנהלות במקביל לישיבות אספת הנבחרים, ובמקרה של פיזור אספת הנבחרים, משעה הסנאט את פעילותו.
==חברי הסנאט==
על פי חוקת ירדן, מספר החברים בסנאט לא יעלה על מחצית מספר החברים באספת הנבחרים של ירדן. לפני מלחמת העצמאות כיהנו בסנאט עשרה חברים. לאחר המלחמה, לאור ההשתלטות על הגדה המערבית, הורחב הסנאט ל-20 חברים, כאשר המטרה הייתה שיהיו 10 נציגים מעבר הירדן ועשרה מהגדה המערבית. בפועל, מינה עבדאללה באפריל 1950 13 עבר ירדנים ושבעה נציגים מהגדה המערבית. בשנות ה-50 כיהנו בסנאט 20 חברים. בשנת 1973 מנה הסנאט 30 חברים, מחציתם פלסטינים. בסוף 1974 הקטין חוסיין את מספר הפלסטינים בסנאט לשבעה. בשנת 1989 הוגדל הסנאט ל-40 חברים.

משך הכהונה של חבר הסנאט הוא ארבע שנים, וניתן למנות אדם למספר כהונות. עד 1955 הייתה הכהונה בסנאט למשך שמונה שנים.

חברי הסנאט נדרשים לעמוד בכל התנאים הנדרשים מחברי אספת הנבחרים, כמו אזרחות ירדנית ללא אזרחות נוספת, ובנוסף נדרשים להיות בני 40 ומעלה ועומדים בקריטריון של שירות למען רווחת האומה. בתנאי זה עומדים למשל מי שכהנו שתי קדנציות בבית הנבחרים, ראשי ממשלה, שרים ושגרירים.

חברי הסנאט ממונים על ידי המלך, שלא אחת ניצל את סמכותו למנות, לפטר ולפזר את הסנאט. למשל, באפריל 1950 פיזר עבדאללה את הסנאט, לקראת מינוי סנאט חדש עם ייצוג לגדה המערבית. בנובמבר 1951 פיזר טלאל את הסנאט בגלל שחמישה מחבריו התנגדו למדיניות החוץ שלו.

==יושב ראש הסנאט==
יושב ראש הסנאט ממונה על ידי המלך לתקופה של שנתיים, שניתן להארכה.

יושבי ראש הסנאט היו כמעט תמיד ראשי ממשלה לשעבר. יושבי ראש הסנאט היו:
*תאופיק אבו אל-הודא, 1947-1951
*אבראהים האשם, 1951-1955
*סעיד אל-מופתי, 1956-1959, 1961-1963, 1964-1974
*סמיר א-ריפאעי, נובמבר 1959 - אוקטובר 1961, יולי - נובמבר 1963
*בהג'ת א-תלהוני, מדצמבר 1974 - 1983
*אחמד א-לווזי, 1984-1997
*זיד א-ריפאעי, 1997-2009
*טאהר אל-מסרי, 2009-2012
*עבד א-ראוף א-רוואבדה, 2013-2015
*פייסל אל-פאיז, 2015

== ראו גם ==

* פוליטיקה של ירדן
* בתי מחוקקים לפי מדינה

==קישורים חיצוניים==
* 

==הערות שוליים==

קטגוריה:ירדן: פוליטיקה
ירדן
יוסף ארליך

יוסף אֶרליך (ביידיש: ערליך) (14 בדצמבר 1908 – 13 בנובמבר 1983) היה סופר יידי ועברי ישראלי.

==ביוגרפיה==
יוסף ארליך נולד בעיירה כשאנוב שבגליציה, אוסטריה (ולימים בפולין) וגדל בעיירה ווֹלבּרוֹם. למד בחדר, ובמשך 7 שנים בבית ספר יסודי פולני, לאחר מכן למד בכוחות עצמו. משנת 1926 פרסם מאמרים וסיפורים בכתבי העת היידיים בפולין. משנת 1933 היה פעיל ציוני, והיה ממארגני הכשרה ציונית במקום. באותה שנה עלה לארץ ישראל.

בישראל פרסם מאמרים וסיפורים בלעצטע נייעס, דבר ובבמות נוספות. פרסם ספרים ביידיש. חלק מספריו תורגמו לעברית, וחלקם (כמו "ההרריים") תורגם ישירות מכתב היד היידי.

בספריו הוא מתאר את החיים והדמויות של יהדות פולין כפי שהוא הכיר. עם זאת גם תיאר את ההווי של חיי העולים בישראל. בספרו "ההרריים" (יצא במסגרת הספריה לעם) תיאר את חיי העולים מכורדיסטן במעברה הדמיונית "נטור"; לשם כתיבת ספרו זה נעזר באנשי העדה ובמומחים שעזרו לו להבין את שפת ה"תרגום" של יהודי כורדיסטן.

ארכיונו, המכיל בין היתר התכתבויות, טיוטות ותצלומים, שמור בספרייה הלאומית .<ref></ref>

==ספריו==
===ביידיש===
* וואָלבראָם [תל אביב : חמו"ל, תש"ך-]. (1963) (עם הקדמה של דב סדן)
* שבת, תל אביב : המנורה, תש"ל. (1970) (תורגם לעברית, אנגלית, צרפתית וגרמנית).
* טריט אין געסל, תל אביב : פארלאג י.ל. פרץ, תשל"ב.
* אויפֿן ראַנד פֿון מדבר, נאָוועלן, תל אביב : המנורה, תשל"ז 1977.
* דויער, ראָמאַן, תל אביב : המנורה, תשל"ח. (1978)
* געזאַמלטע שריפֿטן, (פֿינף בענד: 1. דער אָנהייב; 2. טאָל און באַרג; 3. בײַ זיך; 4. אויף אייגנס; 5. דאָס שטעטל), תל אביב : המנורה, תשמ"ב (1982).
* דער רײַכער דלפֿון, תל אביב : ישראל בוך, תשמ"ד 1984

===בעברית===
* יוסף ארליך, טוב הארץ, תרגם מכתב יד והקדים דב סדן, תל אביב, נ' טברסקי, תשי"ב, 1951, (103 עמודים).
* ההררים, תל אביב : עם עובד (ספריה לעם), תשכ"ב 1961.
* דמעות גיל, רמת גן : מסדה, 1967.
* בין הסימטאות, תל אביב : עקד, תשל"ח. (1978)
* אופקים בוערים, תל אביב : עקד, תשל"ט 1979.
* דמויות, ירושלים : קריית ספר, תשכ"א. (1961)
* עד האחרון, רמת גן : מסדה, 1970.
* לחופו של ים, רמת גן : מסדה, (c1971)
* המהלך על כלונסאות, תל אביב : עקד, תשל"ו 1975.
* מרחקים קרובים, תל אביב : הוצאת צ’ריקובר, 1975.
* שבת, מיידיש : פנחס אורן, הקדמה דב סדן, המנורה, תשמ"ד, 1984.
* כּל כּתבים, תל אביב : עקד, תשמ"ז 1987.
* קימא, תל אביב : עקד, תשל"ז.

==לקריאה נוספת==
* "ערליך, יוסף", לעקסיקאן פון דער נייער יידישער ליטעראטור, כרך 7, ניו יורק 1968.

==קישורים חיצוניים==

==הערות שוליים==

קטגוריה:סופרים כותבי יידיש
קטגוריה:סופרים כותבי עברית
קטגוריה:סופרים ישראלים
קטגוריה:ישראלים ילידי פולין
קטגוריה:אנשי העלייה החמישית
קטגוריה:ישראלים שנולדו ב-1908
קטגוריה:ישראלים שנפטרו ב-1983
American Life (שיר)

מדונה שרה את השיר "American Life"במהלך [[סיבוב ההופעות
(Re Invention World Tour"(2004".]]
American Life (בעברית: חיים אמריקאים) הוא סינגל של הזמרת מדונה מתוך אלבומה, American Life. השיר יצא לאור כסינגל הראשון מהאלבום ב-8 באפריל 2003, על ידי חברות התקליטים האחים וורנר ומאבריק רקורדס.

הביקורות שהופנו כלפי השיר היו שליליות ברובן ובגללן הצלחת השיר בארצות הברית הייתה מזערית, כאשר הצליח להגיע בשיאו אל המקום ה-37 במצעד הבילבורד הוט 100.

== רקע וכתיבה ==
השיר נכתב, הולחן והופק על ידי מדונה ומירווה אחמדזאי. מבחינה לירית, השיר מדבר על התפיסה הפוליטית והדתית של מדונה. היא מעבירה ביקורת על הרדידות של החיים המודרניים ועל החלום האמריקאי במהלך נשיאותו של ג'ורג' בוש.

כלפי השיר הופנו ביקורות שליליות ממבקרי המוזיקה, אשר ביקרו את הראפ של מדונה בשיר ואף מגזין בלנדר דירג את השיר במקום ה-9 ברשימת השירים הגרועים ביותר אי פעם.

== הצלחה ==
השיר זכה להצלחה רבה בעולם כאשר הגיע למקום הראשון בקנדה, בדנמרק, באיטליה ובשווייץ, למקום השני בבריטניה, ולעשירייה הראשונה באוסטרליה, שם השיר הגיע למעמד זהב. בארצות הברית השיר זכה להצלחה פחותה כאשר הגיע למקום ה-37 בלבד במצעד הבילבורד הוט 100.

== וידאו קליפ ==
לשיר יצאו שני וידאו קליפים בבימויו של הבמאי השוודי יונס אוקרלונד. בקליפ הראשון מדונה מנחה תצוגת אופנה צבאית אשר בסופה מושלך רימון יד על ג'ורג' בוש. לפני יציאתו, הקליפ עורר מחלוקת בנוגע להשלכותיו הפוליטיות, הגזעיות והדתיות והוביל את מדונה לפרסם הודעה המסבירה את תפיסתה.

לאחר הפלישה לעיראק ביטלה מדונה את הוצאתו של הקליפ המקורי, בגלל האקלים הפוליטי של המדינה באותה התקופה והוציאה גרסה חלופית, שמציגה אותה על רקע דגלים מרחבי העולם כולל דגל ישראל. השיר בוצע במהלך סיבוב ההופעות "Re-Invention World Tour", ובמיני סיבוב ההופעות "Madonna: Tears of a Clown".

== מיקומי שיא ==

== נתוני מכירות ==
{| class="wikitable sortable"
!מקום
!תואר
!מכירות
|-
!אוסטרליה (ARIA)<ref></ref>
|זהב
|35,000^
|-
!צרפת (SNEP)<ref></ref>
|זהב
|250,000*
|-
! colspan="3" |סיכום
|-
!בכל העולם
|
|1,670,000<ref></ref>
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

==הערות שוליים==

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי מירווה אחמדזאי
קטגוריה:שירים שהופקו על ידי מדונה
קטגוריה:שירים שהופקו על ידי מירווה אחמדזאי
קטגוריה:וידאו קליפים שבוימו על ידי יונס אוקרלונד
קטגוריה:שירים נגד מלחמה
קטגוריה:שירי פולקטרוניקה
קטגוריה:שירים על ארצות הברית
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים הקנדי
תורינגברט, רוזן אסביי

תורינגברט, רוזן אסביי (735–770), היה אציל פרנקי, רוזן וורמס ואזור הריין, ורוזן אסביי, ובנו של רובר הראשון, דוכס נויסטריה. תורינגברט הוא אב קדמון של בית קאפה (כולל בית ולואה ובית בורבון), אשר שלטו בפורטוגל, ספרד, צרפת, לוקסמבורג, פארמה, ברזיל וממלכת שתי הסיציליות.

לתורינגברט ואשתו (שמה לא ידוע) היה ילד אחד:
* רובר השני, רוזן אסביי 

בשנת 770 מת תורינגברט, ובנו רובר השני ירש את נחלותיו ותאריו. אחד מצאצאיו של תורינגברט היה איג קאפה, מלך צרפת, מייסד שושלת המלוכה הצרפתית אשר שלטה בצרפת ברציפות עד 1848, למעט הפסקה קצרה שנגרמה על ידי המהפכה הצרפתית והאימפריה הצרפתית הראשונה. הקו הצעיר שלט בספרד מאז 1700, והמלך הנוכחי פליפה השישי הם צאצאים ישירים שלו.

== הערות שוליים ==

קטגוריה:אצולה צרפתית
קטגוריה:נפטרים ב-770
יחסי איראן–מלזיה

יחסי איראן–מלזיה (בפרסית: روابط ایران و مالزی, במלאית: Hubungan Iran–Malaysia) הם היחסים הדיפלומטיים בין הרפובליקה האסלאמית של איראן ובין פדרציית מלזיה. 

== סקירה כללית ==
היחסים הדיפלומטיים שבין איראן למלזיה החלו מאז הכרזת עצמאותה של מלזיה. שתי המדינות חברות בארגון לשיתוף פעולה אסלאמי. היחסים בין המדינות החלו להיות מתוחים בשל התערבויות של ממשלת איראן לקידום האסלאם השיעי כנגד החלטת ממשלת מלזיה למנוע פעילותם של השיעים.

== יחסים כלכליים ==
שתי המדינות שיתפו פעולה במספר פרויקטים תעשייתיים גדולים, שרובם בתחום האנרגיה. באוקטובר 2007, איראן ומלזיה פעלו לקראת עסקת נפט רחבה עם ונצואלה וסוריה. בדצמבר 2007, שתי המדינות חתמו על עסקה בהיקף של 6 מיליארד דולר לפיתוח שטחי שדות הגז באיראן. בינואר 2017, שתי המדינות חתמו על הסכם סחר חופשי. נכון ל-2015, כ-5000 סטודנטים איראנים גרים במלזיה ואילו רק 15 סטודנטים מלזים גרים באיראן.

בשנת 2015, שווי הסחורה שיוצאה ממלזיה לאיראן הגיעה לסך 500 מיליון דולר אמריקאי והיא כללה בעיקר שמן דקלים, שמן קוקוס, תה, גומי ועוד. באותה שנה, שווי הסחורה שיוצאה מאיראן למלזיה הגיעה לסך 33.7 מיליון דולר אמריקאי והיא כללה בעיקר פירות טרופים, אגוזים, ענבים, קוקס נפט ועוד. 

== ייצוג ==

* איראן מיוצגת במלזיה על ידי שגרירות בקואלה לומפור, בירת מלזיה.
* מלזיה מיוצגת באיראן על ידי שגרירות בטהראן, בירת איראן.

==קישורים חיצוניים==

== הערות שוליים ==
מגדלנה זיבילה מהולשטיין-גוטורפ

מגדלנה זיבילה מהולשטיין-גוטורפ (בגרמנית: Magdalena Sibylla von Holstein-Gottorp; 1631 - 1719), הייתה בתו של פרידריך השלישי, דוכס הולשטיין-גוטורפ, ואשתו של גוסטב אדולף, דוכס מקלנבורג-גיסטרוב.

== ביוגרפיה ==
מגדלנה זיבילה נולדה בשנת 1631 בטירת גוטורפ, לפרידריך השלישי, דוכס הולשטיין-גוטורפ ולמריה אליזבת, דוכסית סקסוניה, בתם של יוהאן גאורג הראשון, הנסיך הבוחר מסקסוניה ומגדלנה זיבילה, דוכסית פרוסיה.

ב-28 בדצמבר 1654 התחתנה סופיה אוגוסטה עם גוסטב אדולף, דוכס מקלנבורג-גיסטרוב, ממנו נולדו לה 11 ילדים. בשנת 1695 מת בעלה ללא בנים, ובעקבות כך פרץ סכסוך ירושה בין אדולף פרידריך, דוכס מקלנבורג-שטרליץ לאחיינו פרידריך וילהלם, דוכס מקלנבורג-שוורין. לאחר מאבק ירושה למעלה מ-5 שנים, הגיעו השניים בשנת 1701 להסכם; אדולף פרידריך ייסד את דוכסות מקלנבורג-שטרליץ, ואילו פרידריך וילהלם קיבל את דוכסות מקלנבורג-שוורין. מגדלנה זיבילה המשיכה לגור בטירה בגיסטרו, עד מותה בשנת 1719.

== משפחתה ==
ב-28 בדצמבר 1654 התחתנה מגדלנה זיבילה עם גוסטב אדולף, דוכס מקלנבורג-גיסטרוב, ממנו נולדו לה 11 ילדים:
* יוהאן, נסיך הכתר של מקלנבורג-גיסטרוב (1655–1660).
* אלאונורה ממקלנבורג-גיסטרוב (1651–1652).
* מריה ממקלנבורג-גיסטרוב (1659–1701), התחתנה עם אדולף פרידריך השני, דוכס מקלנבורג-שטרליץ.
* מגדלנה ממקלנבורג-גיסטרוב (1660–1702).
* סופיה ממקלנבורג-גיסטרוב (1662–1738), התחתנה עם כריסטיאן אולריך הראשון, דוכס וירטמברג-אלס.
* כריסטינה ממקלנבורג-גיסטרוב (1663–1749), התחתנה עם לודוויג כריסטיאן, רוזן שטולברג-גדרן.
* קרל, נסיך הכתר של מקלנבורג-גיסטרוב (1664–1688), התחתן עם מריה אמליה מברנדנבורג.
* הדוויג ממקלנבורג-גיסטרוב (1666–1735), התחתנה עם אוגוסט, דוכס סקסוניה-מרזבורג-צרביג.
* לואיזה ממקלנבורג-גיסטרוב (1667–1721), התחתנה עם פרדריק הרביעי, מלך דנמרק.
* אליזבת ממקלנבורג-גיסטרוב (1668–1738), התחתנה עם היינריך, דוכס סקסוניה-מרזבורג.
* אוגוסטה ממקלנבורג-גיסטרוב (1674–1756).

== אילן יוחסין ==

==קישורים חיצוניים==

* 

קטגוריה:נסיכות גרמניות
קטגוריה:ילידות 1631
קטגוריה:נפטרים ב-1719
יחסי אלג'יריה–מלזיה

יחסי אלג'יריה–מלזיה (בערבית: العلاقات الجزائرية الماليزية, במלאית: Hubungan Algeria–Malaysia) הם היחסים הדיפלומטיים בין הרפובליקה האלג'יראית הדמוקרטית העממית ובין פדרציית מלזיה.

== סקירה כללית ==
השגרירות האלג'ירית במלזיה נפתחה ב-1993 עם נשיא אלג'יריה עבד אל-עזיז שביקר במלזיה פעמיים ב-2003. באותה שנה, נחתמו בין המדינות מספר הסכמים, הכוללים הסכם סחר דו-צדדי, טכנולוגיות מידע ותקשורת וכן שיתוף פעולה בין העיתונאות האלג'ירית לבין סוכנות הידיעות הלאומית המלזית.

== יחסים כלכליים ==

* בשנת 2015, שווי הסחורה שיוצאה ממלזיה לאלג'יריה הגיעה לסך 240 מיליון דולר אמריקאי והיא כללה בעיקר שמן דקלים, מרגרינה, מעגלים משולבים, מחשבים, טלפונים, סבונים ועוד. באותה שנה, שווי הסחורה שיוצאה שיוצאה מאלג'יריה למלזיה הגיעה לסך 166 מיליון דולר אמריקאי וכמעט כולה כללה גז בישול.
* בשנת 2014, שווי הסחורה שיוצאה ממלזיה לאלג'יריה הגיעה לסך 206 מיליון דולר אמריקאי והיא כללה בעיקר טלפונים, מעגלים משולבים, שמן דקלים, כפפות גומי, מכונות ניקיון, מזגנים ועוד. באותה שנה, שווי הסחורה שיוצאה מאלג'יריה למלזיה הגיעה לסך 61.4 מיליון דולר אמריקאי שכמעט כולה כללה גז בישול.

== ייצוג ==

* אלג'יריה מיוצגת במלזיה על ידי שגרירות בקואלה לומפור, בירת מלזיה.
* מלזיה מיוצגת באלג'יריה על ידי שגרירות באלג'יר, בירת אלג'יריה.

== הערות שוליים ==
מחכה (שיר של ריטה)

"מחכה" הוא סינגל שהוקלט על ידי הזמרת הישראלית ריטה. השיר יצא לאור בינואר 2008, כסינגל הרביעי מתוך אלבומה השביעי, רמזים. השיר הועלה לספוטיפיי כבר בסמוך לצאתו, וגם הווידאו קליפ המלא שיצא עבורו, הועלה ליוטיוב, בסמוך לכך.

עם יציאתו נכנס השיר אל המקום ה-1 בכל מצעדי הפזמונים השבועיים בישראל, ובין היתר ברשת ג', רדיו אמצע הדרך, וגלגלצ. בספטמבר 2019, נודע כי השיר הוא השיר הישראלי החמישי המושמע ביותר במדינת ישראל בעשור השני של המאה ה-21.

== רקע וכתיבה ==
השיר נכתב על ידי ריטה, הולחן על ידי עידן רייכל, והופק על ידי עברי לידר, אורי מילס, גלעד שמואלי, עילי בוטנר, יונתן פריג', ג'נגו, אייל פרסון שחר ועדי גולדשטיין. בנוסף לכך, השיר נכלל באלבום הביתה, הלוך חזור, שהוציאו הפרויקט של עידן רייכל, בשנת 2011.

הביקורות שהופנו כלפי השיר היו חיוביות ברובן, אשר טענו כי ריטה נשארה על אותו הסגנון הטוב שאותו עשתה עד היום.

== וידאו קליפ ==
הווידאו קליפ הנלווה שיצא לשיר צולם מציג בתוכו את ריטה, בהתחלה יורדת במדרגות, אל עבר רחוב עם אנשים מסביב. לאחר מכן, היא פונה לכיוון כביש מהיר, ומשם מטפסת לעבר הר. כאשר עלתה על אותו ההר, היא ממשיכה ללכת ומגיעה אל יער, שם הקליפ מסתיים.

הקליפ זכה להצלחה נאה ביוטיוב ונכון למרץ 2023, מונה הצפיות שלו עומד על כ-8.3 מיליון צפיות.

== הופעה ==
עם השיר הופיעה ריטה ביולי 2016, בתוכנית "פסקול ישראלי", אשר נערכת בחסותה של חינוכית. בנוסף לכך, היא גם הופיעה עם השיר באחת מהופעותיה אשר נערכה בקיסריה. עם השיר הופיעה ריטה גם במסגרת סיבוב ההופעות "השמחות שלי", בתל אביב.

גם בהיכל התרבות, הופיעה ריטה עם השיר בשנת 2012.

== מיקומי שיא ==

==הגרסה של הפרויקט של עידן רייכל==

ביולי 2011 יצא לאור גרסת הכיסוי של הפרויקט של עידן רייכל כסינגל לשיר מתוך האלבום "הביתה, הלוך חזור". גרסה זו עובדה על ידי עידן רייכל.

===וידאו קליפ===
השיר מלווה בווידאו קליפ.

=== ביקורת ===
יוסי חרסונסקי שיבח את רייכל על ביצועו, תוך שהעניק לו ציון של ארבעה וחצי כוכבי זהב מתוך חמישה וטען כי "ריטה רגשנית, רייכל מרגיש" והוסיף, "אני אוהב את שתי הגרסאות. ריטה מרגשת אותי כריטה. גרסת רייכל מקרבת אותי יותר לשיר באוריינטציה אישית. הנמכת הטון, האווירה החורפית – עושים מהשיר חתיכת אמת חיים. הבעה תחושתית מתכוונת לא חייבת להיות מלודרמטית. חרישיות לעיתים מחלחלת יותר. ותודה לריטה, שהצליחה להביא את רייכל להשראה כזו שהולידה קלאסיקה".

===מיקומי שיא===

== קישורים חיצוניים ==

* 
* 
* [https://www.discogs.com/release/11074906 מחכה] באתר Discogs
* 

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:סינגלים מ-2011
קטגוריה:שירי ריטה
קטגוריה:שירי עידן רייכל
קטגוריה:שירים בעברית
קטגוריה:שירים שנכתבו על ידי ריטה
קטגוריה:שירים שהולחנו על ידי עידן רייכל
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת הד ארצי
קטגוריה:סינגלים בהוצאת הליקון
לוקו ירוסלבל

מועדון ההוקי קרח לנוער לוקו ירוסלבל (ברוסית: Молодёжный хоккейный клуб «Локо» Ярославль) הוא מועדון הוקי קרח מהעיר ירוסלבל, המשחק בליגת ההוקי לנוער.

המועדון מהווה לקבוצת הנוער של קבוצת לוקומוטיב ירוסלבל. הוקם בשנת 2009 ומארח את משחקי הבית ב"ארנה 2000" בירוסלבל.
== הישגים לפי עונה ==

{| style="border: 1px solid rgb(170, 170, 170); border-image: none; margin-bottom: 10px; border-collapse: collapse;" bgcolor="#ffffff" border="1" cellspacing="1" cellpadding="3"
! עונה
! 
! 
! 
! 
! 
! 
! 
! 
! 
! פלייאוף
|- align="center"
|2009/10
| 66
| 30
| 2
| 8
| 6
| 2
| 18
| 118
| 205 - 164
|הפסידה בשמינית הגמר לקבוצת "הדובים הלבנים"
|- align="center"
|2010/11
| 56
| 27
| 3
| 3
| 4
| 1
| 18
| 98
| 190 - 156
|הפסידה בשמינית הגמר ל"נמרי אמור"
|- align="center"
|2011/12
| 60
| 33
| 1
| 2
| 6
| 1
| 17
| 112
| 188 - 134
|הפסידה בשמינית הגמר לשועלי הפלדה מגניטוגורסק
|- align="center"
|2012/13
| 64
| 27
| 1
| 5
| 8
| 2
| 21
| 103
| 159 - 167
|לא השתתפה
|- align="center"
|2013/14
| 56
| 39
| 1
| 7
| 3
| 0
| 6
| 136
| 225 - 97
|הפסידה בשמינית הגמר לסק"א-1946
|- align="center"
|2014/15
| 56
| 36
| 3
| 3
| 2
| 0
| 12
| 122
| 197 - 108
|הפסידה בחצי הגמר לצ'ייקה ניז'ני נובגורוד
|- align="center" bgcolor="gold"
|2015/16
| 42
| 28
| 0
| 2
| 4
| 0
| 8
| 92
| 147 - 70
|זכתה בגביע חרלמוב לאחר ניצחון בגמר על צ'ייקה ניז'ני נובגורוד
|- align="center"
|2016/17
| 56
| 33
| 3
| 3
| 2
| 1
| 14
| 114
| 182 - 103
|הפסידה בשמינית הגמר לאלמאז צ'רפובץ
|- align="center" bgcolor="gold"
| 2017/18
|64
|47
|4
|5
|1
|2
|5
|162
|243 - 112
|זכתה בגביע חרלמוב לאחר ניצחון בגמר על סק"א-1946
|- align="center" bgcolor="gold"
| 2018/19
|64
|39
|4
|2
|2
|4
|13
|96
|221 - 128
|זכתה בגביע חרלמוב לאחר ניצחון בגמר על אבטו יקטרינבורג
|}

== תארים ==
* ליגת MHL
** מחזיקת גביע חרלמוב (3): 2016, 2018, 2019
* גביע העולם לקבוצות נוער
** זכייה (3): 2016, 2018, 2019

== קישורים חיצוניים ==

* 
* [http://mhl.khl.ru/teams/24/ פרופיל הקבוצה באתר MHL]
קטגוריה:קבוצות MHL
קטגוריה:לוקומוטיב ירוסלבל
גוסטב אדולף, דוכס מקלנבורג-גיסטרו

גוסטב אדולף, דוכס מקלנבורג-גיסטרו (בגרמנית: Gustav Adolf, Herzog zu Mecklenburg-Güstrow; 26 בפברואר 1633 - 6 באוקטובר 1695), היה דוכס מקלנבורג-גיסטרו בין השנים 1636–1695.

== ביוגרפיה ==
גוסטב אדולף נולד ב-26 בפברואר 1633 בגיסטרו, ליוהאן אלברכט השני, דוכס מקלנבורג ולאלאונורה מריה מאנהלט-ברנבורג, בתם של כריסטיאן הראשון, נסיך אנהלט-ברנבורג ואנה מבנטהיים-טקלנבורג. בשנת 1636 מת אביו, וגוסטב אדולף עלה לשלטון במקומו, ואמו ודודו אדולף פרידריך הראשון, דוכס מקלנבורג-שוורין רבו מי יטול עליו את האפוטרופסות עד לבגרותו. בשנת 1654 הכריז עליו פרדיננד השלישי, קיסר האימפריה הרומית הקדושה כבגיר, וגוסטב אדולף נטל את השלטון בדוכסות לידיו. ב-28 בדצמבר 1654 התחתן גוסטב אדולף עם מגדלנה זיבילה מהולשטיין-גוטורפ, בתם של פרידריך השלישי, דוכס הולשטיין-גוטורפ ומריה אליזבת, דוכסית סקסוניה, ממנה נולדו לו 11 ילדים. בשנת 1661 ערך גוסטב אדולף מפקד בדוכסות, ובשנת 1662 הוא הוציא צו לגירוש הזאבים מהדוכסות, ולהפרחת השממה שנותרה ממלחמת שלושים השנים.

ב-6 באוקטובר 1695 מת גוסטב אדולף ללא בנים חיים, ובעקבות כך פרץ סכסוך ירושה בין אדולף פרידריך השני, דוכס מקלנבורג-שטרליץ לאחיינו פרידריך וילהלם, דוכס מקלנבורג-שוורין. לאחר מאבק ירושה למעלה מ-5 שנים, הגיעו השניים בשנת 1701 להסכם: אדולף פרידריך ייסד את דוכסות מקלנבורג-שטרליץ, ואילו פרידריך וילהלם קיבל את דוכסות מקלנבורג-שוורין.

== משפחתו ==
ב-28 בדצמבר 1654 התחתן גוסטב אדולף עם מגדלנה זיבילה מהולשטיין-גוטורפ, בתם של פרידריך השלישי, דוכס הולשטיין-גוטורפ ומריה אליזבת, דוכסית סקסוניה, ממנה נולדו לו 11 ילדים:
* יוהאן, נסיך הכתר של מקלנבורג-גיסטרו (1655–1660).
* אלאונורה ממקלנבורג-גיסטרו (1651–1652).
* מריה ממקלנבורג-גיסטרו (1659–1701), התחתנה עם אדולף פרידריך השני, דוכס מקלנבורג-שטרליץ.
* מגדלנה ממקלנבורג-גיסטרו (1660–1702).
* סופיה ממקלנבורג-גיסטרו, דוכסית וירטמברג-אלס (1662–1738), התחתנה עם כריסטיאן אולריך הראשון, דוכס וירטמברג-אלס.
* כריסטינה ממקלנבורג-גיסטרו (1663–1749), התחתנה עם לודוויג כריסטיאן, רוזן שטולברג-גדרן.
* קרל, נסיך הכתר של מקלנבורג-גיסטרו (1664–1688), התחתן עם מריה אמליה מברנדנבורג.
* הדוויג ממקלנבורג-גיסטרו (1666–1735), התחתנה עם אוגוסט, דוכס סקסוניה-מרזבורג-צרביג.
* לואיזה ממקלנבורג-גיסטרו (1667–1721), התחתנה עם פרדריק הרביעי, מלך דנמרק.
* אליזבת ממקלנבורג-גיסטרו (1668–1738), התחתנה עם היינריך, דוכס סקסוניה-מרזבורג.
* אוגוסטה ממקלנבורג-גיסטרו (1674–1756).

== אילן יוחסין ==

==קישורים חיצוניים==

* 

קטגוריה:דוכסים גרמנים
קטגוריה:ילידי 1633
קטגוריה:נפטרים ב-1695
רובר הראשון, רוזן אסביי

רובר הראשון, רוזן אסביי, רופרט, (697–748), היה רוזן אסביי ודוכס נויסטריה.

==ביוגרפיה==
רובר נולד בשנת 697, והיה בנו של למברט, רוזן אסביי, וקרותילד, בתו של תאודריק השלישי, מלך נויסטריה ואוסטרזיה, וסן אמלאברגה. הוא כיהן כפלטין תחת כילדריק השלישי, והוא בתמורה העניק לו נחלות נרחבות. עם מותו של רובר בשנת 748, ירש אותו גיסו זיגנראמנוס, רוזן אסביי.

אחד מצאצאיו של רובר היה איג קאפה, מלך צרפת, מייסד שושלת המלוכה הצרפתית אשר שלטה בצרפת ברציפות עד 1848, למעט הפסקה קצרה שנגרמה על ידי המהפכה הצרפתית והאימפריה הצרפתית הראשונה. הקו הצעיר שלט בספרד מאז 1700, והמלך הנוכחי פליפה השישי הוא צאצא ישיר שלו.

==משפחתו==
רובר התחתן עם ויליסווינדה, בתו של אדלהלם, שליט אזור הריין, והיו להם שלושה ילדים:
* קנקור, רוזן אסביי (מת ב-771)
* אנזלם (נהרג בקרב ב-778), כיהן כפלטין
* תורינגברט, רוזן אסביי

== הערות שוליים ==

קטגוריה:אצולה צרפתית
קטגוריה:ילידי 697
קטגוריה:נפטרים ב-764
אלי קליין ואיצי ברי

אלי קליין ואיצי ברי הם צמד מוזיקאים חרדים ישראלים בולטים.

הלחינו ועיבדו מאות שירים ועשרות אלבומים עבור זמרים רבים במגזר החרדי, רבים משיריהם הפכו ללהיטים.

== היסטוריה ==
למדו בישיבת קול תורה, שם הכירו לראשונה.

השניים הלחינו, עיבדו והפיקו אלפי שירים ועשרות אלבומים, רבים משיריהם הפכו ללהיטים. שירים ואלבומים רבים שהשתתפו ביצירתם זכו בתור "שיר השנה" או "אלבום השנה" והם עצמם זכו פעמים רבות בתואר "מעבדי השנה" ואף "מעבדי העשור" במצעדי מוזיקה של תחנות הרדיו וערוצי התקשורת בישראל.

השניים שימשו כשופטים בעונה השנייה של תוכנית הריאליטי "הקול הבא" ששודרה ברדיו קול חי.

אלי קליין מגיש בעצמו מספר תוכניות מוזיקה, וביניהן בערוץ קול חי מיוזיק, וכמו כן הוא משתתף בקולו במספר שירים.

באפריל 2017 הלחינו וכתבו את השיר "כולם נקבצו", שיצא לכבוד מעמד "הקבלת פני רבו" שנערך באצטדיון טדי בחול המועד פסח ה'תשע"ז, בהשתתפות הזמרים משה לוק, שלמה כהן, מוטי שטיינמץ וישי ריבו.

ב-2022 הלחינו והפיקו את השיר "ימה" של בני פרידמן, שזכה להצלחה גדולה.

=== פרסים והוקרה ===
באוקטובר 2019, זכו השניים בתואר "מעבדי העשור" במצעד העשור במוזיקה החסידית של רדיו קול חי. בספטמבר 2020 נבחרו למקום עשירי ברשימת "המעבדים המוזיקליים המושמעים ביותר בישראל" על פי דו"ח אקו"ם.

זכו בתואר "מעבדי השנה" לשנים ה'תש"ף, ה'תשפ"א במצעד השנתי של רדיו קול חי מיוזיק.

במצעד המוזיקה השנתי של האתר כיכר השבת לסיכום שנת תשפ"ב במוזיקה היהודית, זכה אלי קליין במקום השני בקטגוריית "מלחין השנה" והצמד קליין וברי זכו במקום השני בקטגוריית "מעבד השנה".

בספטמבר 2023 זכו במקום השישי בתואר "מעבדי השנה" בכל מצעדי הרדיו (הלא דתיים) שנערכו באותה שנה. באוקטובר של אותה שנה, זכו השניים בתואר "מעבדי השנה" במצעד המוזיקה של אתר המחדש,<ref></ref> ובמקום השני בקטגוריה זו במצעד של האתר כיכר השבת.

== קישורים חיצוניים ==
* 

* [http://www.kikar.co.il/271609.html אלי קליין ואיצי ברי לא חושבים להתגרש - אתר כיכר השבת]
* [https://web.archive.org/web/20180425115406/http://www.toker.fm/%D7%9E%D7%95%D7%A6%D7%A9-%D7%97%D7%99-%D7%A2%D7%9D-%D7%90%D7%9C%D7%99-%D7%A7%D7%9C%D7%99%D7%99%D7%9F-%D7%95%D7%90%D7%99%D7%A6%D7%99-%D7%91%D7%A8%D7%99-%D7%94%D7%9E%D7%9C%D7%97%D7%99%D7%A0%D7%99/ מוצ"ש חי עם אלי קליין ואיצי ברי - הרדיו של מנחם טוקר]
* 
* [https://www.kikar.co.il/music-news/s168vo הישג מרשים: הצמד אלי קליין ואיצי ברי במקום השישי בכל תחנות הרדיו בישראל], באתר כיכר השבת, 19 בספטמבר 2023

==הערות שוליים==

2018 04
קטגוריה:מוזיקאים ישראלים
קטגוריה:חרדים ישראלים
קטגוריה:סגל רדיו קול חי מיוזיק
קטגוריה:שופטי הקול הבא
זמרה ארנת

זמרה ארנת, 1958
זמרה ארנת (26 בספטמבר 1929 - 6 באוקטובר 2021) הייתה זמרת ישראלית, שהתפרסמה בשנות ה-50 וה-60.

==ביוגרפיה==
זמרה ארנת נולדה בחיפה, בתם של מרדכי ותמר ליפשיץ. למדה בחוות הלימוד בשכונת בורוכוב בגבעתיים. בשנת 1947 התגייסה לפלמ"ח ושירתה בפלוגה ז' בעין השופט, ובשנת 1948 עברה לפלי"ם בנווה ים.

בצה"ל שרתה כפקידה בחיל הים, ואחר כך במחלקת תרבות במשך ארבע שנים, כזמרת ומדריכת זמרה.

ארנת הייתה בוגרת המדרשה למחנכים למוזיקה, "טריניטי קולג'" לזמרה אומנותית ואופרה, וקונסרבטוריון ורדי במילאנו.

בשנות ה-50 פתחה ארנת בקריירה מוזיקלית כזמרת סופרן. הוציאה תקליטים של שירי ארץ ישראל, ובהם ביצעה כמה מלהיטי התקופה. כמו כן הופיעה ברחבי העולם בהופעות ובפסטיבלים של אופרה ומוזיקה קלאסית.

מאז סוף שנות ה-60 פעלה בעיקר כמורה למוזיקה (בבית הספר היהודי במילנו, למשל) וכן כמורה לפיתוח קול בבית צבי ובאירועים של שירה בציבור. קטעי שמע שלה זמינים באתר "זמרשת".

ארנת נפטרה ב-6 באוקטובר 2021, בגיל 92, לאחר מאבק ממושך במחלת אלצהיימר.

==קישורים חיצוניים==
* [http://stereo-ve-mono.com/1347 זמרה ארנת – שירים ישראליים] באתר סטריאו ומונו
* [https://www.zemereshet.co.il/artist.asp?id=1819 זמרה ארנת] באתר זמרשת
* [http://103fm.maariv.co.il/programs/media.aspx?ZrqvnVq=GEFGMG&c41t4nzVQ=EE דודי פטימר נותן במה לשירים ישנים שנעלמו - והפעם: זמרה אורנת] באתר 103FM
* 
*[https://www.facebook.com/521093847956264/photos/a.521102311288751.1073741826.521093847956264/733044056761241/?type=1&theater זמרה אורנת] בדף הפייסבוק של דודי פטימר
* 

* [https://il.bidspirit.com/ui/lotPage/source/catalog/auction/12482/lot/151857/%D7%A4%D7%95%D7%A1%D7%98%D7%A8-%D7%9C%D7%99%D7%98%D7%95%D7%92%D7%A8%D7%A4%D7%99-%D7%91%D7%A6%D7%91%D7%A2%D7%99-%D7%A9%D7%97%D7%95%D7%A8-%D7%95%D7%90%D7%93%D7%95%D7%9D?lang=he פוסטר של הופעה של זמרה ארנת משנת 1971], באתר בידספיריט

קטגוריה:זמרות ישראליות
קטגוריה:זמרים ישראלים
קטגוריה:זמרי אופרה יהודים
קטגוריה:זמרות אופרה ישראליות
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:לוחמות הפלמ"ח
קטגוריה:לוחמי הפלמ"ח
קטגוריה:ישראליות שנולדו ב-1929
קטגוריה:ישראלים שנולדו ב-1929
קטגוריה:ישראליות שנפטרו ב-2021
קטגוריה:ישראלים שנפטרו ב-2021
קטגוריה:נשים הקבורות בבית הקברות ירקון
זבח וצלמונע

זבח וצלמונע מובלים על ידי גדעון

זֶבַח וְצַלְמֻנָּע הם דמויות מקראיות - שני מלכי מדיין שנלחמו בבני ישראל, נתפסו ונהרגו בידי השופט גדעון בן יואש. הסיפור המקראי אודותם מופיע ב.

לקראת סיום המלחמה עם המדיינים מבקש גדעון ללכוד את מלכי מדיין זבח וצלמונע. גדעון עובר את הירדן יחד עם צבאו הכולל שלוש מאות חיילים, כדי להשמיד את מחנה מדיין. בדרכו הוא עובר בערים סוכות ופנואל שתושביהן לא מוכנים לכלכל את צבאו בטרם ילכוד את המלכים. גדעון הכה אותם ולכד את מלכי מדיין, העניש גדעון את תושבי הערים ואז הרג את זבח וצלמונע, לאחר שבנו בכורו יתר פחד להרוג אותם. זבח וצלמונע מבקשים מגדעון שהוא יפגע בהם. ייתכן כי רצו למות מידי לוחם בעל ניסיון.
סיפור המלחמה במדיינים משולב בסיפור לכידת המלכים. בניגוד לתושבי הערים סוכות ופנואל שמסרבים לבקשת העזרה, זבח וצלמונע רואים בגדעון מנהיג.

שמותיהם של זבח וצלמונע מופיעים גם בתהילים פ"ג: "שִׁיתֵמוֹ נְדִיבֵימוֹ, כְּעֹרֵב וְכִזְאֵב; וּכְזֶבַח וּכְצַלְמֻנָּע, כָּל-נְסִיכֵימוֹ". בפסוק זה מתייחס המשורר לאל הנוקם באויבי ישראל בהווה, כמו שעשה לזבח וצלמונע.
מקור שמם של זבח וצלמונע הוא ערבי קדום. שמות אלה היו קיימים באזור חג'אז ובדרום עבר הירדן, הוא האזור בו שכנו המדיינים בנדודיהם. זבח וצלמונע הם מלכי מדיין, בניגוד לזאב ועורב שכונו שרים. בתהילים פ"ג תוארם של זבח וצלמונע הוא נסיכים: "שִׁיתֵמוֹ נְדִיבֵימוֹ, כְּעֹרֵב וְכִזְאֵב; וּכְזֶבַח וּכְצַלְמֻנָּע, כָּל-נְסִיכֵימוֹ." ייתכן ודרגות אלו הן שמות תואר חלופיים ולא באים לתאר סדר היררכי כלשהו.

==בתרבות==

יש שנהגו לכנות ילדים פזיזים, שאינם ממושמעים, בכינוי "זבח וצלמונע".
בשירה של נעמי שמר "שני צלמי רחוב", שמותיהם של הצלמים הם "זרח וצלמונע".

==הערות שוליים==

קטגוריה:אישים בספר שופטים
קטגוריה:מלכי הגויים בתנ"ך
קטגוריה:כנען: אישים בתנ"ך
הכתר המשולש של הספורט המוטורי

[[גרהאם היל, הנהג היחיד שזכה בכתר המשולש|384x384 פיקסלים]]
הכתר המשולש של הספורט המוטורי הוא הישג לא רשמי המתייחס לנהגי מרוצים שהשיגו ניצחונות בשלושת המרוצים היוקרתיים בעולם הספורט המוטורי: מרוץ 24 השעות של לה מאן, גרנד פרי מונקו ואינדיאנפוליס 500.

במשך 11 שנים (1950–1960) היו גרנד פרי מונקו ומרוץ האינדיאנפוליס 500 חלק מאליפות הפורמולה 1. בשנת 1961 הוצא המרוץ בארצות הברית מהסבב. החל משנת 1987 גרנד פרי מונקו והאינדיאנפוליס 500 מתקיימים באותו התאריך, כך שלא ניתן לנצח את שני המרוצים באותה השנה.

18 נהגים התחרו בשלושת המרוצים וניצחו לפחות אחד מהם. גרהאם היל הוא הנהג היחיד שהצליח לנצח את שלושת המרוצים.

==נהגים שזכו בכתר המשולש==
{| class="wikitable" style="text-align:center"
|-
! נהג
! אינדיאנפוליס 500
! מרוץ 24 השעות של לה מאן
! גרנד פרי מונקו
! אליפות פורמולה 1
|-
|align=right| גרהאם היל
| 1966
| 1972
| 1963, 1964, 1965, 1968, 1969
| 1962, 1968
|-
! colspan=5 | נהגים שניצחו בשני מרוצים
|-
|align=right| Italy טאציו נובולארי
| —
| 1933
| 1932
| —
|-
|align=right| מוריס טרטינייה
| —
| 1954
| 1955, 1958
| —
|-
|align=right| מייק הות'ורן
| —
| 1955
| —
| 1958
|-
|align=right| פיל היל
| —
| 1958, 1961, 1962
| —
| 1961
|-
|align=right| א. ג'. פויט
| 1961, 1964, 1967, 1977
| 1967
| —
| —
|-
|align=right| ברוס מקלארן
| —
| 1966
| 1962
| —
|-
|align=right| ג'ים קלארק
| 1965
| —
| —
| 1963, 1965
|-
|align=right| יוכן רינדט
| —
| 1965
| 1970
| 1970
|-
|align=right| מריו אנדרטי
| 1969
| —
| —
| 1978
|-
|align=right| אמרסון פיטיפלדי
| 1989, 1993
| —
| —
| 1972, 1974
|-
|align=right| ז'אק וילנב
| 1995
| —
| —
| 1997
|-
|align=right| חואן פאבלו מונטויה
| 2000, 2015
| —
| 2003
| —
|-
|align=right| פרננדו אלונסו
| —
| 2018
| 2006, 2007
| 2005, 2006
|-
|}

==הגדרות אלטרנטיביות==
===אינדי===
בין השנים 1971–1990 במרוצי האינדי באצרות הברית היה כתר משולש. עד לשנת 1980 הוא כלל שלושה מרוצי 500 מייל: אינדיאנפוליס 500, פוקונו 500 וקליפורניה 500. אל אונסר הוא היחיד שניצח את שלושת המרוצים בעונה אחת (1978). בשנת 1980 בוטל מרוץ בקליפורניה והוחלף על ידי מרוץ מישיגן 500. בשנת 1989 בוטל המרוץ בפוקונו.

הכתר המשולש חזר בשנת 2013 עם המרוצים באינדיאנפוליס, פוקונו ומרוץ ה-MAVTV 500, שהתקיים בקליפורניה. פרס של מיליון דולר הובטח לנהג שיזכה בשלושת המרוצים.

===מרוצי סיבולת===
הכתר המשולש של מרוצי הסיבולת מתייחס לזכייה במרוץ 24 השעות של לה מאן, מרוץ 24 השעות של דייטונה ומרוץ 12 השעות של סברינג. עשרה נהגים ניצחו את שלושת המרוצים: אי. ג'י. פויט, הנס הרמן, ג'קי אוליבר, ג'קי איקס, אל הולברט, הארלי הייווד, מאורו בלדי, אנדי וולאס, מרקו ורנר וטימו ברנהרד.

==לקריאה נוספת==
<div class="mw-content-ltr">* [https://www.topgear.com/car-news/motorsport/what-motorsports-triple-crown-and-why-does-it-matter What is motorsport’s ‘Triple Crown’ and why does it matter?], Top Gear, 27 May 2017</div>
==הערות שוליים==

קטגוריה:ספורט מוטורי
ארמון נוימן

ארד, ברומניה, שבנתה משפחת נוימן בשנים 1891–1892]]
ארמון נוימן (ברומנית: Palatul Neumann) הוא ארמון גדול מאוד בארד, רומניה.
== היסטוריה ==
הארמון נבנה בשנים 1891–1892 לפי תוכניותיו של האדריכל מילאן טבקוביץ' (Milan Tabaković) ולפי הזמנת משפחת התעשיינים נוימן. הארמון נבנה בסגנון אדריכלי אקלקטי עם שתי קומות מעל קומת הקרקע, עם שערים הפונים לשלושה רחובות שונים ועם חדרי מדרגות רבים. באחד האגפים יש אולם אירועים, שבמקור נועד להיות אולם נשפים וכעת משמש כאולם הרצאות בן מאתיים מקומות עבור אוניברסיטה מקומית.

הארמון שימש למגורי האחים נוימן ובני משפחתם, אך בהדרגה הם היגרו מרומניה ונשאר בארד רק פרנץ נוימן. אחרי מלחמת העולם השנייה הממשל הקומוניסטי סילק מתוך הארמון את פרנץ נוימן והלאים את המבנה.

אחרי המהפכה הרומנית (1989) והחקיקה החדשה, שאפשרה לצאצאי הנפגעים מהלאמות לתבוע חזרה את רכושם, הגיעו מארצות הברית לרומניה צאצאי פרנץ נוימן ותבעו את השבת רכושו וגם קיבלו חלק ממנו.

== קישורים חיצוניים ==

* [http://www.aradcityguide.ro/_/monument-istoric/palatul-neumann/ Palatul Neumann] 
* [http://roamingromania.com/neumann-palace-arad/ Neumann Palace in Arad – Palatul Neumann] 

קטגוריה:ארד: מבנים
קטגוריה:רומניה: ארמונות
יצחק רדשקוביץ'

יצחק רדשקוביץ (ברוסית: Исаак Радашкович; נולד ב-4 ביולי 1947 בברית המועצות) הוא שחמטאי סובייטי-ישראלי בדרגת אמן בינלאומי.

==ביוגרפיה==
יצחק רדשקוביץ' למד לשחק שחמט במועדון הפיונירים בלנינגרד. לאחר סיום בית הספר הוא למד הנדסה בלנינגרד, וסיים עם קבלת תואר מהנדס.

בשנת 1973 הוא עלה לישראל. בשנת 1976 השיג דרגת אמן בינלאומי.

==הישגים בולטים==
* 1976 - ניצח בתחרות בינלאומית בנתניה.
* 1977 - היה חבר בנבחרת ישראל שזכתה במקום הראשון במכביה.

==מבחר תחרויות בהן השתתף==
* אליפות ישראל בשחמט 1974 - סיים במקום השלישי
* אליפות ישראל בשחמט 1976 - סיים במקום השביעי
* אליפות ישראל בשחמט 1978 - סיים במקום ה-11.

== יצחק רדשקוביץ' באולימפיאדת השחמט ==
בשנת 1974 השתתף רדשקוביץ' באולימפיאדת שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1974||2 עת || ישראל || 2425 ||12 מ-15||11+ 2= 2-||80.0|| 17 קבוצתי, 4 אישי
|}

==קישורים חיצוניים==

==הערות שוליים==

קטגוריה:אמנים בין-לאומיים ישראלים
קטגוריה:שחמטאים יהודים סובייטים
קטגוריה:עולים בשנות ה-1970
קטגוריה:מהנדסים ישראלים
קטגוריה:ישראלים שנולדו ב-1947
פרס התעשייה

פרס התעשייה מייסודה של התאחדות התעשיינים בישראל, מוענק מדי שנה בשנה למנכ"לים ולממלאי תפקידים ניהוליים בכירים במפעלי תעשייה בישראל, המאוגדים בהתאחדות התעשיינים בישראל, בעבור פעילות או הישגים מיוחדים בתחומים, כגון פיתוח תעשייתי, הצטיינות בניהול, שיווק, ייצוא ותחומים תעשייתיים אחרים.

זוכי פרס התעשייה נקבעים על ידי ועדת שיפוט ציבורית.

הפרס הראשון הוענק בשנת 1975. בשנת 1977 בין זוכי הפרס הייתה יונה אושפיז, האישה הראשונה שזכתה בפרס.

==קישורים חיצוניים==
* 

*
תעשייה
קטגוריה:ישראל: תעשייה
בדפורד HA

בדפורד HA (באנגלית: Bedford HA) היא מכונית מסחרית מתוצרת יצרנית הרכב המסחרי הבריטית Bedford Vehicles , אשר יוצר בין השנים 1963–1983.

דגם "בדפורד HA" התבסס על דגם הויוה ווקסהול "HA", שיוצרה על ידי ווקסהול מוטורס שהייתה חברה בת של קונצרן הרכב ג'נרל מוטורס.

"Bedford Vehicles" הייתה חברה בת של ג'נרל מוטורס.

==תצורות "בדפורד HA""==
* מסחרית
* מסחרית עם חלונות צד 
* טנדר

==דגמי "בדפורד HA"==
* "בדפורד HA דגם 110" 
* "בדפורד HA דגם 130"
==תמונות==
<gallery mode="packed" heights="120">
קובץ:BEA Bedford HA110.jpg | "בדפורד HA" 
קובץ:Bedford van (1673209323).jpg | "בדפורד HA" 
קובץ:Romney's Kendal Mint Cake - geograph.org.uk - 261005.jpg | "בדפורד HA" 
קובץ:Bedford HA Handi-van (17353017956).jpg | "בדפורד HA" 
קובץ: HCVS Haverhill rally UBJ991X 140713 CPS (11610791295).jpg | "בדפורד HA" 
קובץ:1972 Bedford (13912882502).jpg | "בדפורד HA", שנת 1972 (עם חלונות צד)
קובץ:Bedford ha pick up.jpg | "בדפורד HA" - טנדר 
</gallery>

==ראו גם==
* בדפורד בייגל
* ווקסהול ויוה
==לקריאה נוספת==
* [https://www.google.co.il/search?q=Bedford+HA&tbm=isch&source=iu&ictx=1&fir=zVDQ1oMf3RVCjM%253A%252CXRDkjMitNhBGIM%252C_&usg=___jvRVcZ_A-3sifch4YGuwJ06jR0%3D&sa=X&ved=0ahUKEwiQqYPQ5dTaAhUQblAKHWbkCqQQ9QEIODAD#imgrc=zVDQ1oMf3RVCjM: "בדפורד HA" - תמונות]

== קישורים חיצוניים ==

* 

==הערות שוליים==

קטגוריה:דגמי מכוניות שהושקו ב-1963
קטגוריה:מכוניות מסחריות
קטגוריה:טנדרים
קטגוריה:מכוניות בריטיות
HA
מגדלור פטי מינו

מגדלור פטי מינו (בצרפתית: phare du Petit Minou) הוא מגדלור שמסייע להנחות את הסירות שרוצות להגיע לעיר ברסט שבצרפת, בדרך לנמל. המגדלור מקושר למגדלור פורטזי (phare du Portzic).

למגדלור יש גם אור אדום שמציין את ה־plateau des Fillettes, אחד השרטונים שמאכלסים את מיצר ברסט (goulet de Brest), ומאפשר לספנים להימנע ממפגש איתו.

המגדלור ממוקם מול נמל פטי מינו בעיר פלוזאנה (Plouzané).

המגדלור החל לפעול ב-1848 ועבר להפעלה אוטומטית ב-1989. מקור שמו הוא מהמילה men (אבן) בלשון רבים.

<gallery widths="200px" heights="200px" perrow="2">
Phare du Minou - Lighthouse (14650574060).jpg|גשר ומגדלור פטי מינו.
Phare du Petit Minou, Plouzané, France (Unsplash).jpg|המגדלור .
</gallery>

==קישורים חיצוניים==

פטי מינו
קטגוריה:ברטאן: מבנים
הנסיך לואי מוויילס

הנסיך לואי מוויילס (באנגלית: Prince Louis of Wales; שם מלא: לואי ארתור צ'ארלס; באנגלית: Louis Arthur Charles; נולד ב-23 באפריל 2018) הוא ילדם השלישי של נסיך ונסיכת ויילס, ויליאם וקתרין. הוא הרביעי בתור לכתר המלוכה הבריטי, אחרי אביו, אחיו הבכור הנסיך ג'ורג' מוויילס ואחותו הנסיכה שארלוט מוויילס. הנסיך הוא הנין השישי של המלכה אליזבת השנייה ובעלה, הנסיך פיליפ, דוכס אדינבורו.

הנסיך נקרא על שם לואי מאונטבאטן, דודו של הנסיך פיליפ, אדמירל בריטי וראש מטה ההגנה של בריטניה, שנרצח על ידי המחתרת האירית.

==לידה==
מטחי כבוד בהייד פארק בלונדון לציון הולדתו של לואי]]

ב-4 בספטמבר 2017 הודיע ארמון קנזינגטון שהדוכס והדוכסית מקיימברידג' מצפים לילדם השלישי. התינוק נולד ב-23 באפריל 2018, בשעה 11:01, שעון לונדון. משקלו בעת הלידה היה 3.8 קילוגרם. הדוכס מקיימברידג' נכח בלידה, שנוהלה על ידי ד"ר גאי ת'ורפ-ביסטון. שבע שעות לאחר הלידה שוחררו בני הזוג לביתם, והתינוק הוצג לראשונה לציבור הרחב, כשהוא בזרועות אמו, על מדרגות אגף לינדו בבית החולים סנט מרי שבלונדון. 

בלידתו היה החמישי בסדר הירושה לכתר הבריטי, אחרי סבו, אביו, אחיו הבכור ואחותו. הנסיך לא מקדים את אחותו הבכירה ממנו בסדר הירושה עקב יישום הסכם פרת' מ-2011 המבטל את העדפת הבן הבכור ומחליף אותה בהעדפת הצאצא הבכור, והוא הנסיך הראשון שלא מקדים את אחותו בסדר הירושה.

==תוארו ומקומו בסדר הירושה לכתר==
מלידתו נושא הילד את התואר נסיך הממלכה המאוחדת וזכאי להיקרא בתואר "הוד מעלתו", מתוקף מכתב הרשאה שכתבה אם סבו, המלכה אליזבת השנייה ב-31 בדצמבר 2012 לפיו כל ילדיו של בנו הבכור של נסיך ויילס, יהיו זכאים לתארים הללו.

מלידתו תארו: הוד מעלתו, הנסיך לואי מקיימברידג׳.

מ־9 בספטמבר 2022 תארו: הוד מעלתו, הנסיך לואי מוויילס.

==אילן יוחסין==

==סדר הירושה לכתר הבריטי==	

==קישורים חיצוניים==

https://twitter.com/KensingtonRoyal/status/1120439689251577856?s=19

==הערות שוליים==

קטגוריה:ויליאם, נסיך ויילס
קטגוריה:בית וינדזור: אישים
קטגוריה:ילדי משפחות מלוכה
קטגוריה:נסיכים אנגליים ובריטיים
קטגוריה:אנגלים שנולדו ב-2018
לואי